ai4bharat/Pralekha huggingface dataset:
பிரதமர் அலுவலகம்
பாரத் பரிக்கிரமா பாதயாத்திரையை வெற்றிகரமாக முடித்த திரு. சீதாராம் கேடிலயா பிரதமரை சந்தித்தார்
பாரத் பரிக்கிரமா பாதயாத்திரையை வெற்றிகரமாக முடித்த
திரு. சீதாராம் கேடிலயா பிரதமர் திரு நரேந்திர மோடியை இன்று சந்தித்தார். 2012 ஆகஸ்டு 9ஆம் தேதியன்று, கன்னியாகுமரியில் பாரத் பரிக்கிரமா பாதயாத்திரையை துவக்கிய திரு கேடிலயா, சென்ற மாதம் 9ஆம் தேதியன்று கன்னியாகுமரியில் யாத்திரையை நிறைவு செய்ததாக பிரதமரிடம் தெரிவித்தார்.
யாத்திரையின் போது 9000 கிராமங்களுக்கு தான் நேரடியாக சென்றதாகவும், கூடுதலாக 20,000 கிராமங்களுக்கு யாத்திரையின் செய்தி மறைமுகமாக சென்றடைந்ததாகவும் திரு கேடிலயா கூறினார். லட்சக்கணக்கான விவசாயிகளையும், கிராமத்து இளைஞர்களையும் சந்தித்து உரையாடியதாகவும் அவர் தெரிவித்தார்.
திரு. கேடிலயாவின் முயற்சியைப் பாராட்டிய பிரதமர், அவரது வருங்கால முயற்சிகள் சிறப்பாக நடைபெற வாழ்த்து தெரிவித்தார்.
நிதி அமைச்சகம்
2021 ஆகஸ்ட் மாத ஜிஎஸ்டி வருவாய் ரூ.1,12,020 கோடியை கடந்தது
2021 ஆகஸ்ட் மாதம் வசூலிக்கப்பட்ட மொத்த ஜிஎஸ்டி வருவாய் ரூ. 1,12,020 கோடி. இதில் மத்திய ஜிஎஸ்டி ரூ.20,522 கோடி. மாநில ஜிஎஸ்டி ரூ. 26,605 கோடி. ஒருங்கிணைந்த ஜிஎஸ்டி ரூ.56,247 கோடி  மற்றும் மேல்வரி ரூ.8,646 கோடி .
ஒருங்கிணைந்த ஜிஎஸ்டியிலிருந்து மத்திய ஜிஎஸ்டிக்கு ரூ.23,043 கோடியும், மாநில ஜிஎஸ்டிக்கு ரூ.19,139 கோடியும் மத்திய அரசு வழக்கம்போல் வழங்கிவிட்டது. மேலும், ஒருங்கிணைந்த ஜிஎஸ்டி தற்காலிக தீர்வாக மத்திய அரசு மற்றும் மாநிலங்கள் / யூனியன் பிரதேசங்கள் இடையே 50: 50 என்ற விகிதத்தில் ரூ.24,000 கோடியை மத்திய அரசு வழங்கியுள்ளது.
வழக்கமான மற்றும் தற்காலிக தீர்வுகளுக்குப்பின் மத்திய அரசு மற்றும் மாநிலங்களின் ஆகஸ்ட் மாத மொத்த வருவாய், மத்திய ஜிஎஸ்டிக்கு ரூ.55,565 கோடி மற்றும் மாநில ஜிஎஸ்டிக்கு ரூ.57,744 கோடி.
2021 ஆகஸ்ட் மாத ஜிஎஸ்டி வருவாய், கடந்தாண்டின் இதே கால ஜிஎஸ்டி வருவாயைவிட 30 சதவீதம் அதிகம். இந்த மாதத்தில், உள்நாட்டு பரிவர்த்தனை வருவாய், கடந்தாண்டின் இதே மாதத்தை விட, 27 சதவீதம் அதிகம். 2019-20ம் நிதியாண்டின் ஆகஸ்ட் மாத வருவாயான ரூ.98, 202 கோடியுடன் ஒப்பிட்டாலும், இந்தாண்டு ஆகஸ்ட் மாத வசூல் 14 சதவீதம் அதிகம்.
தொடர்ந்து 9 மாதங்களாக, ரூ.1 லட்சம் கோடி இலக்கை கடந்து வந்த ஜிஎஸ்டி வசூல், கொரோனா 2-ம் அலைக்குப்பின்பு கடந்த ஜூன் மாதத்தில் ரூ.1 லட்சம் கோடிக்கு கீழ் குறைந்தது. கொரோனா கட்டுப்பாடுகள் தளர்த்தப்பட்டதால், கடந்த ஜூலை மற்றும் ஆகஸ்ட் மாத ஜிஎஸ்டி வசூல் மீண்டும் ரூ.1 லட்சம் கோடி இலக்கை கடந்தது. இது பொருளாதாரம் வேகமாக மீண்டு வருவதை காட்டுகிறது. பொருளாதார வளர்ச்சியுடன், ஜிஎஸ்டி வரி ஏய்ப்பு நடவடிக்கைகள், போலி ரசீது மூலம் ஜிஎஸ்டி மோசடி ஆகியவற்றின் மீது கடும் நடவடிக்கைகள் எடுக்கப்படுவதன் காரணமாகவும் ஜிஎஸ்டி வரி வசூல் அதிகரித்துள்ளது. வரும் மாதங்களிலும் ஜிஎஸ்டி வரி வசூல் மேலும் அதிகரிக்கும் வாய்ப்புகள் உள்ளன.
தமிழகத்தின் கடந்த ஆகஸ்ட் மாத ஜிஎஸ்டி வசூல் ரூ.7,060 கோடி. இது கடந்த 2020 ஆகஸ்ட் மாதத்தில் ரூ.5,245 கோடியாக இருந்தது. தற்போது 35 சதவீதம் வளர்ச்சியடைந்துள்ளது. புதுச்சேரியின் கடந்த ஆகஸ்ட் மாத ஜிஎஸ்டி வசூல் ரூ.156 கோடி. இது கடந்த 2020 ஆகஸ்ட் மாதத்தில் ரூ.137 கோடியாக இருந்தது. தற்போது 14 சதவீத வளர்ச்சி கண்டுள்ளது.
இதர மாநிலங்களின் ஜிஎஸ்டி வரி வசூலை கீழ் கண்ட இணைப்பில் காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1751048
நித்தி ஆயோக்
இந்தியாவை மாற்றிய மகளிர் விருதுகள்: விண்ணப்பிக்க ஜூலை 31 கடைசி நாள்
மூன்றாவது ஆண்டாக வழங்கப்படும் இந்தியாவை மாற்றிய பெண்களுக்கான விருதுக்கு  விண்ணப்பிக்க வரும் ஜூலை 31ம் தேதி கடைசி நாள் என்று “நிதி ஆயோக்” அறிவித்துள்ளது. இந்த விருது ஐ.நா. சபை மற்றும் மும்பையில் உள்ள டைஸ்  அமைப்பு ஆகியவற்றுடன் இணைந்து அளிக்கப்படுகிறது.  என்பது கல்வி, அறிவு, புதுமையாக்கம், தொழில்முனைவுக்கு உரிய சூழலை உருவாக்கும் அமைப்பாகும்).
இந்தியாவை மாற்றிய மகளிர்க்கான விருது  குறித்த அறிவிப்பு சர்வதேச மகளிர் தினத்தையொட்டி மார்ச் மாதம் வெளியிடப்பட்டது. தேசத்தைக் கட்டமைப்பதில் மிக உயர்வான சீரிய பங்களிப்பைச் செலுத்திய பெண்களுக்காக இந்த விருது வழங்கப்படுகிறது. இந்த ஆண்டு “மகளிரும் தொழில்முனைவுத் திறனும்”  என்ற கருத்தில் இந்த விருது அளிக்கப்படுகிறது. நிதி ஆயோக் மகளிர் தொழில்முனைவுத் தளத்தை  தொடங்கியுள்ளது. அதையொட்டி இந்த விருது வழங்கப்படுகிறது.
இந்த விருதுக்குத் தேர்ந்தெடுக்கப்படுபவருக்கு நிதி ஆயோக்கின் மகளிர் தொழில்முனைவுத் தளத்தின் கீழ் உதவியும் ஆதரவும் கிடைக்கும். இதன் மூலம் அவர்கள் தொழில் தொடங்கலாம்.
வழக்கமான தொழில்கள் அல்லாமல் முற்றிலும் புதிய வணிகம், தொழிலில் ஈடுபடும் பெண்களுக்காக இந்த விருது வழங்கப்படுகிறது.
- புதிய மேம்பாட்டுக்கான சவால்களுக்குப் புதிய தீர்வுகள் காணுதல் 
- குறிப்பிட்ட பிரிவில் ஏற்படும் தாக்கம்
இந்த விருதுகள் தொழில் வணிகத்தில் அடுத்து புதிதாக உருவாகும் புதுமைக்கு வழிகாட்டியாகி, சாதிக்கும் மகளிரின் திறமையை அங்கீகரிக்கும் வகையில் அளிக்கப்படுகின்றன. அந்த சாதனையின் மூலம் அப்பெண்கள் அதிகாரம் பெறுவதுடன் நாட்டுக்கும் வலிமை சேர்ப்பவராக அமைவர். நாடு முழுவதும் உள்ள மகளிர் தொழில்முனைவோர், பொருளாதார வளர்ச்சியில் பங்கேற்போர் இதற்கு விண்ணப்பிக்கலாம்.
இதற்கான நிரப்பப்பட்ட படிவங்களைத் தனி நபர்களோ அவர்கள் சார்பில் மற்றவர்களோ கீழ்க்கண்ட இணையதளம் மூலம் விண்ணப்பிக்கலாம்:
இந்த விருதுகளைப் பெறுவதற்கு இந்தியாவின் குடிமக்கள் மட்டுமே தகுதியானவர்கள் ஆவர்.
வடகிழக்குப் பகுதி வளர்ச்சி அமைச்சகம்
வடகிழக்கு மாநிலங்களின் நிதிநிலையில் முன்னேற்றம்
வடகிழக்கு மாநிலங்களின் நிதிநிலையில் முன்னேற்றம் ஏற்பட்டுள்ளதாக வடகிழக்கு பகுதி மேம்பாட்டுத்துறை அமைச்சர் திரு. கிஷன் ரெட்டி கூறியுள்ளார்.
மக்களவையில் அவர் இன்று எழுத்துப்பூர்வமாக தாக்கல் செய்த பதிலில் கூறியதாவது:
வடகிழக்கு மாநிலங்களில் கடந்த 5 ஆண்டுகளில், தனிநபர் நிகர மாநில உள்நாட்டு உற்பத்தி தற்போதைய விலையில்  அதிகரித்துள்ளது என தேசிய புள்ளியியல் அலுவலகம் தெரிவித்துள்ளது. இதன் விவரங்கள் 2015-16ம் ஆண்டு முதல் 2019-20ம் ஆண்டு வரை பட்டியலிடப்பட்டுள்ளன.
மேலும், வடகிழக்கு மாநிலங்களில் ரயில், சாலைகள், மற்றும் விமான இணைப்பு, தொலை தொடர்பு, மின்சாரம் மற்றும் உள்நாட்டு நீர்வழி போக்குவரத்து போன்ற உள்கட்டமைப்புகளை வலுப்படுத்த பல திட்டங்களை மத்திய அரசு அமல்படுத்தியுள்ளது.
நீர் விநியோகம், மின்சாரம், இணைப்பு, சுற்றுலாத்துறையை மேம்படுத்தும் திட்டங்கள், கல்வி மற்றும் சுகாதாரத்துறை கட்டமைப்புகளை வடகிழக்கு பகுதி மேம்பாட்டு அமைச்சகம் அமல்படுத்தியுள்ளது.
நாகாலாந்தில் வடகிழக்கு கவுன்சில் அமல்படுத்திய 32 திட்டங்கள் மற்றும் சாலை மேம்பாட்டு திட்டங்கள் ரூ.619.44 கோடியில் 2018 முதல் 2021ம் ஆண்டுவரை மேற்கொள்ள ஒப்புதல் அளிக்கப்பட்டன.
வடகிழக்கு சிறப்பு கட்டமைப்பு மேம்பாட்டு திட்டத்தின் கீழ், நாகாலாந்தில் ரூ.233.68 கோடி மதிப்பில் 13 திட்டங்களுக்கு ஒப்புதல் அளிக்கப்பட்டன.
வடகிழக்கு பகுதி மேம்பாட்டு அமைச்சகம் அனுமதித்த பல திட்டங்கள் நிலுவையில் உள்ளன. அவை விரைவில் முடிக்கப்படவுள்ளன. அவற்றின் விவரங்கள் இணைப்பில் உள்ள அட்டவணையில் கொடுக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1739806
https://pib.gov.in/PressReleasePage.aspx?PRID=1739805
https://pib.gov.in/PressReleasePage.aspx?PRID=1739804
அறிவியல் மற்றும் தொழில்நுட்பத்துறை
கோவிட்-19ன் கணித மற்றும் உருவகப்படுத்தும் அம்சங்களை ஆய்வு செய்ய நிதி உதவிக்கு ஒப்புதல் அளித்தது அறிவியல் மற்றும் பொறியியல் ஆராய்ச்சி வாரியம்
கோவிட்-19 பெரும் தொற்றை எதிர்கொள்வதற்காக கணித மாதிரியியல் மற்றும் கணக்கீட்டு அம்சங்களை ஆய்வு செய்ய, இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் சட்டப்பூர்வ அமைப்பான அறிவியல் மற்றும் பொறியியல் ஆராய்ச்சி வாரியம், 11 ஆராய்ச்சிகளுக்கு மேட்ரிக்ஸ் திட்டத்தின் கீழ் நிதியுதவி செய்ய ஒப்புதல் அளித்தது.
அடிப்படை  மாதிரிகளை சற்றே மாற்றி கோவிட்-19க்கு தொடர்புடைய பல்வேறு காரணிகளுக்கு கணித / உருவகப்படுத்துதல் மாதிரிகளை பொறுப்பாக்கி முன்மொழிய பெரும்பாலான இந்த ஆய்வுகள் முயல்கின்றன. பலவகையான மக்கள், அறிகுறிகள் தெரியாத நபர்களின் பங்கு, இடம் பெயர்தல் மற்றும் தனிமைப்படுத்துதல், சமூக இடைவெளி மற்றும் பொது முடக்கத்தின் விளைவு, சமுக பொருளாதார காரணிகள் ஆகியவை இதுபோன்ற சில காரணிகள் ஆகும்.
மனித வள மேம்பாட்டு அமைச்சகம்
தேசிய கல்வி கொள்கையின் கீழ் பழங்குடியினருக்கான பயன்கள்
நாடாளுமன்றத்தின் மக்களவையில் கேள்வி ஒன்றுக்கு பதில் அளித்த மத்திய கல்வித்துறை இணையமைச்சர் டாக்டர் சுபாஷ் சர்க்கார் எழுத்துபூர்வமாக அளித்த பதிலில் கூறியதாவது:
உயர் கல்வி நிறுவனங்களில் ஆன்லைன், திறந்த வெளி மற்றும் தொலைதூர கல்வி முறைகளில் படிப்பதற்கு பல்கலைக் மானியக் குழு  பல நடவடிக்கைகளை எடுத்துள்ளது.
பழங்குடியினர் மாணவர்கள் சந்திக்கும் மொழிப் பிரச்னையைப் போக்க, திறந்த வெளி முறையில் உள்ள பெரிய அளவிலான பாடங்கள் இந்திய மொழிகளில் மொழிபெயர்க்கப்படுகின்றன.
சமூகத்தில் பலதரப்பட்ட பிரிவினருக்கு கல்வி உதவித் தொகை வழங்கவும் மத்திய அரசு மற்றும் யுஜிசி பல முயற்சிகளை மேற்கொண்டு வருகிறது.
ஒற்றைப் பெண் குழந்தைகளுக்கான கல்வி உதவித் தொகை, பெண்களுக்கு பிஎச்.டி படிப்புக்கு பிந்தைய கல்வித் உதவித் தொகை, எஸ்.சி/எஸ்.டி மாணவர்களின் முதுநிலை படிப்புக்கான கல்வித் உதவித் தொகை, ஓபிசி மாணவர்களுக்கான கல்வி உதவித் தொகை, சிறபான்மையினருக்கான மவுலான ஆசாத் கல்வி உதவித் தொகை போன்றவையும் வழங்கப்டுகின்றன
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1778507
இந்திய அரசின் முதன்மை அறிவியல் ஆலோசகரின் அலுவலகம்
ஆளில்லாத சிறப்பு குட்டி விமானங்கள்  மூலம் வாரணாசியில் கொவிட்- கிருமி ஒழிப்புப் பணிகள்
வாரணாசியில் கொவிட்- 19 கிருமி ஒழிப்புப் பணிகளுக்கு ஆதரவாக, பிரத்யேகமாக வடிவமைக்கப்பட்ட ஆளில்லாத குட்டி விமானங்களைப்  பயன்படுத்தும் வசதியை அளிப்பதற்காக, இந்தியாவின் தேசிய முதலீட்டு ஊக்குவிப்பு முகமையான இன்வெஸ்ட் இந்தியா, அக்னி திட்டத்தோடும் இன்வெஸ்ட் இந்தியாவின் தொழில் பாதுகாப்புத் தளத்தோடும்  நெருக்கமாக இணைந்து செயல்பட உள்ளது.
மக்கள் நெரிசல் மிகுதியான மற்றும் பாதிப்புக்குள்ளாகும் வாய்ப்புகள் உள்ள பரந்த பகுதிகளில், ஆளில்லாத குட்டி விமானங்கள் மூலம் கிருமி நாசினியைத் தெளித்து, கொவிட் -19 கிருமியிடமிருந்து மாநகர மக்களை அதிகாரிகள் பாதுகாக்கலாம். அதே சமயம், மனிதர்களின் நேரடித் தொடர்பைக் குறைத்து, முன்னணியில் இருக்கும் தொழிலாளர்களின் பாதுகாப்பையும் அவர்கள் உறுதி செய்யலாம்.
சென்னையை சேர்ந்த ஆளில்லாத குட்டி விமானங்களை தயார் செய்யும் புது நிறுவனமான  கருடா ஏரோஸ்பேசுக்கு வாரணாசியின் கிருமி ஒழிப்பு முயற்சிகளுக்கு துணை நிற்க முடிவெடுத்தது. இதன் தொழில்நுட்பங்களும், பணியாளர்களும் வாரணாசியை அடைவதற்கு இந்தியாவின் தேசிய முதலீட்டு ஊக்குவிப்பு முகமையான இன்வெஸ்ட் இந்தியா, அக்னி திட்டம், இன்வெஸ்ட் இந்தியாவின் தொழில் பாதுகாப்புத் தளம் ஆகியவை அடங்கிய குழு மத்திய, மாநில மற்றும் உள்ளாட்சி அதிகாரிகளுடன் சேர்ந்து பணியாற்றியது. கொவிட் - 19ஐ எதிர்த்து அரசும், கண்டுபிடிப்பாளரும் இணைந்து போரிட உதவும் விதமாக, இந்தச் செயல்பாட்டின் ஒவ்வொரு கட்டத்தையும் குழு கண்காணித்து ஆதரவளித்தது.
வாரணாசியில் ஆளில்லாத குட்டி விமானப் பணிகள் தற்போது தான் ஆரம்பித்துள்ளன. இதே போன்ற திறன்களை இந்தியாவில் உள்ள இன்னும் பல நகரங்களுக்கு இந்தக் குழு விரிவடைய செய்யும்.
பிரதமர் அலுவலகம்
ஆதரவற்ற விலங்குகளுக்கு உதவிய ஓய்வு பெற்ற ராணுவ அதிகாரிக்கு பிரதமர் திரு மோடி பாராட்டு
மேஜர் பிரமிளா சிங்  தமது சேமிப்பு தொகையிலிருந்து விலங்குகளின் உணவு மற்றும் சிகிச்சைக்கு ஏற்பாடு செய்தார்
உங்களது முன்முயற்சி சமூகத்திற்கு எழுச்சியூட்டும் ஆதாரமாக விளங்கும், என்று பிரதமர் எழுதியுள்ளார்
இந்த எதிர்பாராத நெருக்கடி, விலங்குகளுக்கும் கடினமாக உள்ளது, அவற்றின் தேவைகள் மற்றும் துயரத்தைக் கருதியும் நாம் உணர்வுபூர்வமாக செயல்பட வேண்டும்: பிரதமர்
இந்திய ராணுவத்திலிருந்து மேஜராக ஓய்வு பெற்று ராஜஸ்தான் மாநிலம் கோட்டாவில் வசிக்கும் திருமிகு பிரமிளா சிங்கின் அன்பு மற்றும் சேவையைப் பாராட்டி பிரதமர் திரு நரேந்திர மோடி அவருக்கு கடிதம் ஒன்றை எழுதியுள்ளார். கொரோனா தொற்றினால் ஏற்பட்ட பொது முடக்கத்தின் போது தமது தந்தை திரு ஷியாம்வீர் சிங்குடன் இணைந்து ஆதரவற்ற விலங்குகளைப் பராமரித்து, அவற்றின் வேதனையைப் புரிந்து மேஜர் பிரமிளா சிங் உதவ முன்வந்தார். மேஜர் பிரமிளாவும் அவரது தந்தையும் தங்களது தனிப்பட்ட வைப்புத் தொகையைக் கொண்டு தெருவில் உள்ள விலங்குகளின் உணவு மற்றும் சிகிச்சைக்கு ஏற்பாடு செய்தனர். மேஜர் பிரமிளாவைப் பாராட்டுகையில், அவரது முயற்சிகள், சமூகத்திற்கு மிகுந்த ஊக்கமளிக்கும் என்று பிரதமர் திரு மோடி குறிப்பிட்டார்.
பிரதமர் எழுதிய கடிதத்தில், 'கடந்த சுமார் ஒன்றரை ஆண்டுகளில் முன்னெப்போதும் இல்லாத நிலையை மனோபலத்துடன் நாம் எதிர் கொண்டுள்ளோம். மக்கள் தங்கள் வாழ்நாளில் மறக்க இயலாதவாறு இந்த வரலாற்று தருணம் அமைந்துள்ளது. இதுபோன்ற நிலை மனிதர்களுக்கு மட்டுமல்லாமல், மனிதர்களுடன் நெருக்கமான தொடர்பில் உள்ள பல்வேறு உயிரினங்களுக்கும் சவாலானதாகவே உள்ளது. இதுபோன்ற சூழ்நிலையில், ஆதரவற்ற விலங்குகளின் வலி மற்றும் தேவைகளை உணர்ந்து அவற்றின் நல்வாழ்விற்காக நீங்கள் தனிப்பட்ட அளவில் முழு திறனையும் அளித்து செயல்படுவது பாராட்டுக்குரியது’, என்று எழுதினார்.
அதேவேளையில், இந்த சவாலான நேரத்தில், மனித சமூகத்தை எண்ணி பெருமை கொள்ளும் வகையில் ஏராளமான முன்னுதாரண நிகழ்வுகளும் நடைபெற்றுள்ளதாக பிரதமர் திரு மோடி கடிதத்தில் தெரிவித்துள்ளார். மேஜர் பிரமிளாவும் அவரது தந்தையும் தங்களது முன்முயற்சிகளால் சமூகத்தில் விழிப்புணர்வை ஏற்படுத்தம் பணிகளைத் தொடர்ந்து ஊக்குவிப்பார்கள் என்று பிரதமர் நம்பிக்கை தெரிவித்தார்.
பொது முடக்கத்தின்போது தாம் தொடங்கிய விலங்குகளின் பராமரிப்புப் பணி தொடர்ந்து நடைபெற்று வருவதாக, முன்னதாக மேஜர் பிரமிளா பிரதமருக்கு எழுதியிருந்த கடிதத்தில் தெரிவித்திருந்தார். ஆதரவற்ற விலங்குகளின் துயரத்தை அந்தக் கடிதத்தில் வெளிப்படுத்தியிருந்த அவர், இது போன்ற விலங்குகளுக்கு உதவ அதிகமானோர் முன்வரவேண்டும் என்று கேட்டுக்கொண்டார்.
-----
(
ரெயில்வே அமைச்சகம்
2022 மார்ச் 19-ல் இருந்து புவனேஸ்வரில் நடைபெறும் தேசிய பளுதூக்கும் சாம்பியன் போட்டியில் ரயில்வே பங்கேற்கவுள்ளது
2021-22-க்கான சீனியர்  தேசிய பளுதூக்கும் போட்டிகள் புவனேஸ்வரில்  19.03.2022 முதல் 31.03.2022 வரை நடைபெறவுள்ளது. இந்திய ரயில்வேயின் விளையாட்டுக்கள் பிரிவான ரயில்வே விளையாட்டுக்கள் வாரியம் வலுவான அணியை இந்த போட்டிக்கு அனுப்பவிருக்கிறது. இந்திய ரயில்வேயின் ஆடவர் அணி கடந்த நான்கு ஆண்டுகளாக தொடர்ந்து தேசிய பளுதூக்கும் சாம்பியன் போட்டியில் வெற்றி பெற்றுள்ளது. ரயில்வே மகளிர் அணி கடந்த இரண்டு தேசிய சாம்பியன் பட்டப் போட்டிகளில் வெற்றி பெற்றுள்ளது. இப்போது நடைபெறும் போட்டிகளிலும் ரயில்வே அணிகள் வெற்றி பெறும் என்று எதிர்பார்க்கப்படுகிறது.
2020 டோக்கியோ ஒலிம்பிக்ஸ் போட்டிகளில் நாட்டிற்கு வெள்ளிப்பதக்கம் கொண்டு வந்த எஸ்.மீராபாய் சானு போன்ற முக்கியமான பளுதூக்கும் விளையாட்டு ஆளுமைகளை இந்திய ரயில்வே தயார் செய்துள்ளது. இவர் ஒலிம்பிக் போட்டிகளில் வெள்ளிப் பதக்கம் வென்ற முதலாவது பளுதூக்கும் இந்திய வீராங்கனை என்பது குறிப்பிடத்தக்கது. சத்தீஷ் சிவலி்ங்கம், ரேணுபாலா, சஞ்ஜிதா சானு மற்றும் அர்ஜுனா விருது வென்ற பலரும் இந்திய ரயில்வேயில் உள்ளனர்.
சுகாதாரம் மற்றும் குடும்ப நலத்துறை அமைச்சகம்
சுகாதார சேவைகள் அனைவருக்கும் சென்றடைவதற்கு எடுக்கப்பட்டுள்ள நடவடிக்கைகள்
மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார் கீழ்காணும் தகவல்களை வழங்கினார்.
அதிகரிக்கப்பட்ட அணுகல், சுகாதாரச் சேவைகள் வழங்கலின் செலவைக் குறைத்தல் உள்ளிட்ட நடவடிக்கைகள் மூலம் சுகாதாரச் சேவைகள் அனைவருக்கும் கிடைப்பதை உறுதி செய்வதை
2017-ம் ஆண்டு வடிவமைக்கப்பட்ட தேசிய சுகாதாரக் கொள்கை நோக்கமாகக் கொண்டுள்ளது.
பொது சுகாதாரம் மற்றும் மருத்துவமனைகள், மாநிலங்கள் பட்டியலில் இடம்பெற்றிருந்தாலும், தரமான மற்றும் குறைந்த விலையிலான சுகாதாரச் சேவைகளை மக்களுக்கு வழங்குவதற்காக மாநிலங்கள் எடுக்கும் முயற்சிகளுக்கு ஆதரவளிக்க பல்வேறு நடவடிக்கைகளை மத்திய அரசு எடுத்து வருகிறது.
சுகாதார உள்கட்டமைப்பு மேம்பாடு, சுகாதார மையங்களைப் பராமரிப்பதற்கு போதுமான பணியாளர்கள், சேவைகள் அதிகம் சென்றடையாத மற்றும் விளிம்பு நிலையில் உள்ள மக்களுக்கு தரமான சுகாதாரச் சேவைகளை வழங்குதல் உள்ளிட்டவற்றுக்கு தேசிய சுகாதார இயக்கம் ஆதரவு வழங்குகிறது.
பிரதமரின் ஆயுஷ்மான் பாரத் சுகாதார உள்கட்டமைப்பு இயக்கம், ஆயுஷ்மான் பாரத் சுகாதார மற்றும் ஆரோக்கிய மையங்கள், பிரதமரின் மக்கள் ஆரோக்கியத் திட்டம் மற்றும் தேசிய டிஜிட்டல் சுகாதார இயக்கம் ஆகிய நான்கு முக்கிய திட்டங்களை அரசு தொடங்கியுள்ளது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1808228
சுற்றுச்சூழல் மற்றும் வனத்துறை அமைச்சகம்
இந்தியா மற்றும் பூட்டான் இடையிலான சுற்றுச்சூழல் ஒத்துழைப்பு குறித்த புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்.
பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில், இந்தியாவுக்கும், பூட்டானுக்கும் இடையிலான சுற்றுச்சூழல் துறையில் ஒத்துழைப்புக்காக கையெழுத்தான புரிந்துணர்வு ஒப்பந்தத்துக்கு ஒப்புதல் வழங்கப்பட்டது.
விவரங்கள்;
சம்பங்கு, பரஸ்பர நலன், அந்தந்த நாடுகளின் சட்டங்கள் மற்றும் சட்ட நடைமுறைகள் ஆகியவற்றுக்கு பொருத்தமான வகையில், சுற்றுச்சூழல் பாதுகாப்பு, இயற்கை வளங்களைப் பராமரித்தல் ஆகியவற்றைக் கருத்தில் கொண்டு, இரு நாடுகளுக்கும் இடையே நெருங்கிய நீண்டகால ஒத்துழைப்பை உருவாக்க இந்தப் புரிந்துணர்வு ஒப்பந்தம் வகை செய்யும்.
இருதரப்பு நலன், பரஸ்பரம் ஒப்புக்கொள்ளப்பட்ட முன்னுரிமைகள் ஆகியவற்றைக் கருத்தில் கொண்டு, புரிந்துணர்வு ஒப்பந்தம் சுற்றுச்சூழல் குறித்த பின்வரும் அம்சங்களை உள்ளடக்கியதாகும்.
• காற்று;
• கழிவு;
• ரசாயன மேலாண்மை;
• பருவநிலை மாற்றம்;
• மற்ற பகுதிகள் கூட்டாக முடிவு செய்யப்படும்
இந்தப் புரிந்துணர்வு ஒப்பந்தம், கையெழுத்தாகும் தேதியிலிருந்து நடைமுறைக்கு வருவதுடன், பத்தாண்டு காலத்துக்கு செயல்பாட்டில் இருக்கும். புரிந்துணர்வு ஒப்பந்தத்தின் நோக்கங்களை நிறைவேற்றும் வகையில், இரு தரப்பிலும் ஒத்துழைப்பு நடவடிக்கைகளை உருவாக்குவது பற்றிய அமைப்புகள், தனியார் நிறுவனங்கள், அரசு நிறுவனங்கள் , இரு தரப்பு ஆராய்ச்சி நிறுவனங்கள் ஊக்குவிக்கப்படும். கூட்டுப் பணிக்குழு, நடவடிக்கைகளின் முன்னேற்றம் பற்றி ஆராய இருதரப்புக் கூட்டங்கள் நடத்துவது, சம்பந்தப்பட்ட அமைச்சகங்கள், முகமைகள் ஆகியவற்றை இதில் ஈடுபடுத்துவது, முன்னேற்றம் மற்றும் சாதனைகளை பரஸ்பரம் பகிர்ந்து கொள்வது ஆகியவற்றை இருதரப்பும் நோக்கமாகக் கொள்ளும்.
--------------
(Visitor Counter : 224
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
டாக்டர் ஜிதேந்திர சிங், லக்னோவில் உ.பி முதலமைச்சர் யோகி ஆதித்யநாத்தை சந்தித்து, மாநிலத்திற்கான டிஜிட்டல் ஆளுகைத் திட்டம் குறித்து விவாதித்தார்.
மத்திய அறிவியல் & தொழில்நுட்பம்; பிரதமர் அலுவலகம், பணியாளர்கள், பொதுமக்கள் குறைகள், ஓய்வூதியங்கள், அணுசக்தி மற்றும் விண்வெளித் துறை இணையச்சர் டாக்டர். ஜிதேந்திர சிங், உத்தரப் பிரதேச முதலமைச்சர் யோகி ஆதித்யநாத்தை சனிக்கிழமை, 19 ஆகஸ்ட் 2023 அன்று லக்னோவில் சந்தித்தார். ஒரு மணி நேரத்திற்கும் மேலாக நீடித்த இந்தச் சந்திப்பில், உத்தரப் பிரதேசத்திற்கான டிஜிட்டல் ஆளுகைத் திட்டம் குறித்து அவர்கள் விவாதித்தனர்.
நல்லாட்சி குறியீட்டில் உத்தரப் பிரதேசத்தின் செயல்திறன் 8.9% அதிக வளர்ச்சி கண்டுள்ளது. வர்த்தகம் மற்றும் தொழில் துறையில் முதலிடத்தை மாநிலம் பெற்றுள்ளது. சமூக நலம் மற்றும் மேம்பாடு, நீதித்துறை மற்றும் பொதுப் பாதுகாப்பு ஆகியவற்றிலும் அதிகரித்துள்ளது. உத்தரப் பிரதேசம் பொது மக்களின் குறைகளைத் தீர்ப்பது உட்பட குடிமக்களை மையப்படுத்திய நிர்வாகத்திலும் சிறப்பாகச் செயல்பட்டுள்ளது.
டாக்டர் ஜிதேந்திர சிங், மாநில நிர்வாகம் ,அடிப்படையிலான செயல்திறன் ஊக்குவிப்பு முறையை வடிவமைத்து சிறந்த நடைமுறைகளுக்கு வெகுமதி அளிக்க வேண்டும் என்றும்,பிரதமர் விருதுகளின் மாதிரியில் நல்லாட்சி/நடைமுறைகளுக்கான முதலமைச்சர் விருதுகளை நிறுவ வேண்டும் என்றும் முன்மொழிந்தார்.
2023 ஆம் ஆண்டு சிவில் சர்வீசஸ் தினத்தில் ராம்பூர் மற்றும் சித்ரகூட் ஆகிய இரண்டு மாவட்டங்களுக்கான பிரதமர் விருதுகளைப் பெற்றதற்கு டாக்டர் ஜிதேந்திர சிங் வாழ்த்து தெரிவித்தார். மேலும் பல புதுமையான நடைமுறைகள் நிர்வாகம் மற்றும் மின்-ஆளுமை ஆகியவற்றில் சிறந்து விளங்கும் பிரதமர் விருதுகளைப் பெற்றுள்ளன.
உத்தரபிரதேசத்தில் 714 அரசு சேவைகளை ஆன்லைனில் வழங்கியதற்காக யோகி ஆதித்யநாத்தை டாக்டர் ஜிதேந்திர சிங் பாராட்டினார். குறைகளை தீர்ப்பதற்கான தரவரிசையில் மாநிலம் தொடர்ந்து சிறப்பாக செயல்பட்டுள்ளதையும் அவர் பாராட்டினார்.
மத்திய அறிவியல் மற்றும் தொழில்நுட்பத் துறை அமைச்சராகவும் பொறுப்பு வகிக்கும் டாக்டர் ஜிதேந்திர சிங், லக்னோவில் பயோடெக்னாலஜி பூங்கா அமைப்பதற்கு மத்திய அரசின் உயிரித் தொழில்நுட்பத் துறை மூலம் விரைவில் நிலம் ஒதுக்க வேண்டும் என்று உ.பி முதலமைச்சரிடம் வலியுறுத்தினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 185.70 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 11,132 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 1,258 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,02,454 என அதிகரித்துள்ளது.
கடந்த 24 மணி நேரத்தில் 1,054 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.25 சதவீதம் ஆகும்
வாராந்திர பாதிப்பு விகிதம் 0.23 சதவீதம் ஆகும்
இதுவரை மொத்தம் 79.38 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,18,345 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815347
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நம் நாட்டில் சுற்றுச்சூழலுக்கு ஏதுவான தேசிய நெடுஞ்சாலைகளை அமைப்பதற்கு மத்திய அரசு பல்வேறு நடவடிக்கைகளை மேற்கொண்டு வருகிறது: மத்திய அமைச்சர் திரு நிதின் கட்கரி
நம் நாட்டில் சுற்றுச்சூழலுக்கு ஏதுவான தேசிய நெடுஞ்சாலைகளை அமைப்பதற்கு மத்திய அரசு பல்வேறு நடவடிக்கைகளை மேற்கொண்டு வருகிறது என்று மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி தெரிவித்துள்ளார்.
பசுமைவழி நெடுஞ்சாலைகள் கொள்கை 2015 என்பது சாலையோரங்களில் மரங்களை நட்டு நிலப்பரப்பை பசுமையாக மாற்றும் செயல்திட்டமாகும்.
இந்த தகவலை மக்களவையில் இன்று கேள்வி ஒன்றுக்கு எழுத்துப்பூர்வமாக பதிலளித்த மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி தெரிவித்தார்.
பாதுகாப்பு அமைச்சகம்
இந்தியா-இந்தோனேசியா இருதரப்பு பயிற்சி சமுத்திர சக்தி - 23
உள்நாட்டில் வடிவமைக்கப்பட்டு கட்டமைக்கப்பட்ட ஐஎன்எஸ் கவரட்டி, மே 14-19 வரை இந்தியா-இந்தோனேசியா இருதரப்பு பயிற்சியான சமுத்ரா சக்தி-23 இன் 4வது பதிப்பில் பங்கேற்பதற்காக இந்தோனேசியாவின் படாமிற்கு வந்தடைந்தது. இந்திய கடற்படையின் டோர்னியர் கடல்சார் ரோந்து விமானம் மற்றும் சேடக் ஹெலிகாப்டர் ஆகியவையும் இதில் பங்கேற்கின்றன. இந்தோனேசிய கடற்படையைச் சேர்ந்த கேஆர்ஐ சுல்தான் இஸ்கந்தர் முடா, சிஎன் 235 கடல்சார் ரோந்து விமானம் மற்றும் பாந்தர் ஹெலிகாப்டர் ஆகியவை பிரதிநிதித்துவப்படுத்துகின்றன.
சமுத்திர சக்தி பயிற்சியானது இரு கடற்படைகளுக்கும் இடையே இயங்கக்கூடிய தன்மை, கூட்டு மற்றும் பரஸ்பர ஒத்துழைப்பை மேம்படுத்துவதை நோக்கமாகக் கொண்டுள்ளது.
தொழில்முறை தொடர்புகள், நிபுணத்துவ பரிமாற்றங்கள் மற்றும் விளையாட்டு சாதனங்கள் ஆகியவை பயிற்சியில் அடங்கும். கடல் பயிற்சியின் போது, ஆயுதம் வீசுதல், ஹெலிகாப்டர் செயல்பாடுகள், நீர்மூழ்கி எதிர்ப்பு போர், வான் பாதுகாப்பு பயிற்சிகள் ஆகியவை மேற்கொள்ளப்படும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 188.40 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 16,980 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 2,563 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,28,126 என அதிகரித்துள்ளது.
கடந்த 24 மணி நேரத்தில் 3,303 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.66 சதவீதம் ஆகும்
வாராந்திர பாதிப்பு விகிதம் 0.61 சதவீதம் ஆகும்
இதுவரை மொத்தம் 83.64 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,97,669 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820786
PIB Headquarters
பெண் குழந்தைகளை பாதுகாப்போம்; பெண் குழந்தைகளுக்கு கற்பிப்போம் திட்டத்தின் கீழ் தனி நபர்களுக்கு ரொக்கம் வழங்கப்படுவதாக கூறி மோசடி; மத்திய பெண்கள் மற்றும் குழந்தைகள் நலத்துறை அமைச்சகம் எச்சரிக்கை
பெண் குழந்தைகளைப் பாதுகாப்போம் பெண் குழந்தைகளுக்கு கற்பிப்போம் திட்டத்தின் கீழ் தனி நபர்களுக்கு ரொக்கம் வழங்கப்படுவதாக கூறி விண்ணப்பங்கள் வழங்கப்படுவதாக சில அங்கீகரிக்கப்படாத இணைய தளங்கள் / அமைப்புகள் / அரசு சாரா நிறுவனங்கள் / தனி நபர்கள் ஆகியோர் மோசடி செய்வதாக மத்திய பெண்கள் மற்றும் குழந்தைகள் நலத்துறை அமைச்சகத்தின் கவனத்திற்கு கொண்டுவரப்பட்டுள்ளது. இத்திட்டத்தின் கீழ், மத்திய அரசு தனிநபருக்கு எந்தவிதமான பண ரொக்கப் பரிமாற்றம் செய்வதில்லை. சமூகத்தில் வலுவாக அமைந்துள்ள ஆண்வழிமரபு நோக்கத்தை மாற்றுதல், கர்ப்பம் அடைவதற்கு முன்பும் மகப்பேறுக்கு முன்பும் மேற்கொள்ளப்படும் கரு அடையாளம் காண்பதற்கான நுட்பங்கள் சட்டத்தை  கடுமையாக அமல்படுத்துதல், பெண்களுக்கு அதிகாரம் அளித்தல் குறித்த பிரச்சினைகளுக்கு கவனம் செலுத்துதல் ஆகியவை பெண் குழந்தையின் கல்வியை மேம்படுத்துதல் பெண் குழந்தைகளை பாதுகாப்போம்; பெண் குழந்தைகளுக்கு கற்பிப்போம் திட்டத்தின் நோக்கமாகும். இது நேரடிப் பயனாளிகள் திட்டம் அல்ல என்பது குறிப்பிடத்தக்கது.
உத்தரப்பிரதேசம், அரியானா, உத்தராகண்ட், பஞ்சாப், பீகார், மத்திய பிரதேசம், மேற்கு வங்காளம் ஆகிய மாநிலங்களில் இத்திட்டத்தின் பெயரில் மோசடி செய்யப்பட்டுள்ளதாக தெரியவந்ததையொட்டி மத்திய பெண்கள் மற்றும் குழந்தைகள் நலத்துறை அமைச்சகம் மாநில அரசு அதிகாரிகளிடம் பேச்சுவார்த்தை நடத்தி உள்ளது. இந்த மோசடி குறித்து பத்திரிகைகள் மற்றும் தொலைக்காட்சிகளில் பலமுறை எச்சரிக்கைத் தகவலை அமைச்சகம் வெளியிட்டது. இது தொடர்பாக யாரும் தங்களின் சுய விவரங்களை பகிரவோ அல்லது இது போன்ற மோசடித் திட்டங்களில் சேர்வது போன்ற செயல்களில் ஈடுபடவேண்டாம் என்று அமைச்சகம் கேட்டுக் கொண்டுள்ளது. ஆனாலும் சில பொதுமக்கள் இது போன்ற மோசடிகளை நம்பி தங்களின் சுய விவரங்களை அளிப்பதுடன், பணம் செலுத்திவருகின்றனர். அதனால் பொதுமக்கள் இதுபோன்ற மோசடிகளில் சிக்கிக் கொள்ள வேண்டாம் என்று அறிவுறுத்தப்படுகின்றது.
பிரதமர் அலுவலகம்
பாகிஸ்தான் வெள்ளத்தில் பலியானவர்களுக்கு பிரதமர் மோடி இரங்கல்
பாகிஸ்தான் மழை, வெள்ளத்தில் உயிரிழந்தவர்களுக்கு பிரதமர் திரு.நரேந்திர மோடி ஆழ்ந்த இரங்கலை தெரிவித்துள்ளார்.
அவர் தனது ட்விட்டர் பதிவில் தெரிவித்திருப்பதாவது,
“பாகிஸ்தானில் வெள்ளத்தால் ஏற்பட்ட பேரழிவைக் கண்டு மிகவும் வேதனையடைகிறேன். இந்த இயற்கை பேரிடரால் உயிரிழந்த, காயமடைந்த, பாதிக்கப்பட்ட அனைவருக்கும் எனது இதயப்பூர்வமான இரங்கலை தெரிவித்துக் கொள்கிறேன். விரைவில் இயல்புநிலை திரும்பும் என்றும் நம்புகிறேன்”.